《满庭芳 春夕初湖众乐亭观剧》
清代·姚燮

酒棹喧花，水栏明夕，丽城小雨初过。浓寒避袂，春梦尽留他。

斜初自依锦照，莺巢断，谁觅凄歌。空赢得，香深障浅，欢语听来多。

良宵须易尽，金钱难买，愁问如何。早人随鹭散，烟冷摇波。

堪有数枝杨柳，残烛底，弄影婆娑。归须未，杏垆双髻，迟我泛红螺。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。